Peter Ackroyd - Wikipedia
Britse biograaf, skrywer en kritikus
Biografieë, dramatiese werke, essays, fiksie, literêre kritieke, nie-fiksie, digkuns, kortverhale
Tweede helfte van die 20ste en vroeë 21ste eeu
Londen en sy bewoners, geskiedenis en kultuur van Engeland; geskiedenis en kultuur van Venesië
Peter Ackroyd (* 5 Oktober 1949 in East Acton, Wes-Londen) is 'n Britse biograaf, skrywer en kritikus wat besonder belang in die geskiedenis en kultuur van Engeland stel. Hy staan bekend vir die groot omvang van sy werk, die verskeidenheid style en uitgangspunte daarvan, die diepte van sy navorsing en die groot verskeidenheid onderwerpe wat menige spesialis-akademikus in die skadu stel en van Charlie Chaplin en Edgar Allan Poe tot die Engelse skilder J.M.W. Turner se waterverftegniek, die oorspronge van Engels-wees en die geskiedenis, boukuns, musiek en toneelkuns van Venesië strek. Maar dit is veral die Britse hoofstad Londen, die plek waar hy gebore en grootgemaak is en waar hy die meeste tyd van sy lewe gebly het (tans in Knightsbridge in Sentraal-Londen), wat hom die meeste boei en wat alles deurdring wat hy gedoen en geskryf het. 'n Omvangryke biografie van sy geboortestad is in 2000 gepubliseer.
Vir sy biografieë van onder meer William Blake, Charles Dickens, T.S. Eliot en Sir Thomas More het hy die Somerset Maugham-prys en twee Whitbread-pryse ontvang. In 1984 is hy as lid van die Royal Society for Literature verkies. Hy is daarnaas in 2003 as Commander of the Order of the British Empire (CBE) vereer.
Peter Ackroyd is as enkelkind in Londen gebore en het sy kinder- en jeugjare in 'n munisipale behuisingsblok in die stadsdeel East Acton deurgebring. Nadat sy vader die gesin verlaat het toe Peter nog 'n baba was, is hy deur sy moeder en grootmoeder grootgemaak in wat hy later as 'n "streng" Rooms-Katolieke huishouding sou beskryf. Dit was sy grootmoeder wat saam met hom die strate van Londen verken en sodoende sy groot liefde en belangstelling vir die Britse hoofstad gewek het.
1994 Dan Leno and the Limehouse Golem (daarnaas onder die titel The Trial of Elizabeth Cree gepubliseer)
1984 T.S. Eliot
2004 Shakespeare: A Biography
2008 Coffee with Dickens (met Paul Schlicke)
2012 Wilkie Collins
2014 The History of England, v.3 Civil War
↑ The Guardian, 20 Mei 2017: Peter Ackroyd: A secret history – 2,000 years of gay life in London. Besoek op 21 Mei 2017
↑ BBC Radio 4: Desert Island Discs – Peter Ackroyd. Besoek op 21 Mei 2017
Ontsluit van "https://af.wikipedia.org/w/index.php?title=Peter_Ackroyd&oldid=1898568"
Last edited on 30 Januarie 2019, at 15:28